b"\n_START_ARTICLE_\nMaria Rius (d'Arbeca)\n_START_SECTION_\nBiografia\n_START_PARAGRAPH_\nVa n\xc3\xa9ixer en una fam\xc3\xadlia obrera i els pares no disposaven de diners per portar-la  a l'escola. Als 9 anys entr\xc3\xa0 a a treballar de camisera. Emigra a Barcelona i coneix els anarquistes. Als 18 anys milita a la CNT amb el carnet n\xc3\xbam. 1 del Sindicat del Vestir. Tot i la tasca sindical, no deixava de banda altres activitats socials, com el suport i l'ajut als presos de la seva organitzaci\xc3\xb3. Va ajudar sovint a amagar els pr\xc3\xb2fugs o a organitzar fugues, ja que era molt seriosa i discreta. El 1924 va ser detinguda. A casa seva trobaren explosius i armes i fou condemnada a 8 anys de pres\xc3\xb3. Maria Rius va tornar a intervenir en fugues i fou assenyalada reiteradament com a organitzadora de les fugues, per la qual cosa va haver de marxar a Fran\xc3\xa7a._NEWLINE_A la caiguda de la Dictadura, el 1930, Maria va tornar a Catalunya i es va incorporar al Comit\xc3\xa8 femen\xc3\xad proamnistia de Barcelona, i f\xc3\xa9u una intensa campanya d'ajut als presos. El 14 d'abril de 1931 va assaltar la pres\xc3\xb3 de dones del carrer d'Am\xc3\xa0lia. Ella que coneixia b\xc3\xa9 aquell establiment, es va posar al front del grup dels assaltants, alliberant les companyes empresonades i cremant els arxius. Amb les dones alliberades van marxar en manifestaci\xc3\xb3 fins a la pla\xc3\xa7a de l'Ajuntament de Barcelona. El 19 de juliol, Maria Rius va ocupar el seu lloc en la lluita del carrer, igual que molta de la seva gent. El mes de mar\xc3\xa7 de 1937 es va incorporar a la columna Hilari Zamora, destacada a S\xc3\xa0tago. Va prendre part en la presa de la poblaci\xc3\xb3 de Quinto i en la del tur\xc3\xb3 Carnero. Al final de la guerra, el 1939, va marxar a Fran\xc3\xa7a i es desconeix quan va morir."